بهپێی ڕاگهیاندراوێكى نووسینگهى ڕاگهیاندنى، ئهمڕۆ (دووشهمه 20ى ئادارى 2017) كۆسرهت رهسول عهلی، جێگری یهكهمی سكرتێری گشتی یهكێتیی نیشتمانیی كوردستان، له شاری سلێمانی پێشوازی كرد له "محهمهدی حاجی مهحمود" سكرتێری حزبی سۆسیالیست دیموكراتی كوردستان.
وهك له ڕاگهیاندراوهكهدا هاتووه، له دیدارێكدا باس له بارودۆخی سیاسی ناوخۆی ههرێمی كوردستان و عیراق و ناوچهكه كراو ئامادهبووان جهختیان لهوه كردهوه كه پێویسته كێشهكان به دیالۆگ و لێكتێگهیشتن چارهسهر بكرێن.
هاوكات له كۆبوونهوهكهدا كۆسرهت رهسول عهلی بهگرنگیزانی كه سهری ساڵی تازهی كورد و جهژنی نهورۆز بكرێته بنهمایهكی ئاشتبوونهوهو كۆتایی هێنان به كێشهكان و رێكخستنهوهی ناوماڵی كورد و خزمهتكردن به هاووڵاتیان و چارهسهركردنی كێشهو قهیرانهكان.
ههر ئهمڕۆ و له شاری سلێمانی جێگری یهكهمی سكرتێری گشتی یهكێتیی نیشتمانیی كوردستان پێشوازی كرد له "چیاو نما نهوشیروان مستهفا" كه مهبهستی سوپاس و پێزانین سهردانی كۆسرهت رهسول عهلیان كردبوو.
له دهستپێكدا كۆسرهت رهسول عهلی جارێكی تر پرسهو هاوخهمی ئاراستهی خانهوادهو كهسوكاری خاتوو شوعله عهلی كردو هیوای خواست ئهمه دواكۆست و ناخۆشی بنهماڵهكهیان بێ.
لای خۆیانهوه ههریهك "چیاو نما نهوشیروان مستهفا" سوپاسی خهڵكی كوردستان و حزب و لایهنه سیاسییهكانیان كرد كه بهشداری گهرم و گوڕیان له پرسهی خاتوو شوعله عهلی خێزانی نهوشیروان مستهفا كردووهو رایانگهیاند كه ئهو بهشدارییه گهرم و گوڕه له خهمهكانی كهم كردوونهتهوهو سوپاسی تایبهتی كۆسرهت رهسول عهلیشیان كرد كه پرسهكه لهماڵی ئهودا كۆتایی پێهاتووه.